Kuupäev: 16.10-30.10.2021
EESTI KEELES. EESTI GRUPP. HIND LÕPLIK - SISSEPÄÄSUD VAATAMISVÄÄRSUSTELE JA SÖÖGID SISALDUVAD HINNAS.
REISIGRUPI SUURUS: MINIMAALNE 12, MAKSIMAALNE 25.
Singapur - steriilne ja korralik tehnika- ja ehitusime
Kuala Lumpur - kultuurikatel. Koht, kus rahvussport on shoppamine
Borneo - vihmametsad ja orangutanid
MALAISIA: KUALA LUMPUR - BORNEO VIHMAMETS JA RANNAPUHKUS - SINGAPUR
16.10 - 30.10.2021
HIND:
Saadaval ka naiskoht
Tellimisel kuni 15.02.2021
Hind eeldab 2 koos reisivat inimest, kes jagavad 2-kohalist tuba.
Variant A: 2450 € /reisija (rannapuhkus Nexuses)
Variant B: 2600 € /reisija (rannapuhkus Gaya saarel)
Tellimisel alates 16.03.2021
Variant A: 2550 €
Variant B: 2700 €
1. päev 16.10 Lend Tallinn - Istanbul
Piletite registreerimine 2 tundi enne väljalendu, 16:30. Lubatud pagas-1 kohver kuni 30 kg reisija kohta + 8 kg käsipagasit. Tallinna lennuväljal läbitakse nii turvakontroll kui passikontroll. Mõlemad lennud on ühe läbihinnaga pileti peal ja nii lennud kui pagas registreeritakse Kuala Lumpurini välja:
TK 1424 Tallinn - Istanbul 12:40 - 16:00
TK062 Istanbul – Kuala Lumpur 18:40 - 10:00
2. päev 17.10 Istanbul - Kuala Lumpur
Transfeer hotelli.
Majutus 2 ööd hotellis Journal 4* deluxe tuba www.kljournalhotel.com
3. päev 18.10 Kuala Lumpuri ekskursioon H
Kuala Lumpuri poolepäevane linnaekskursioon.
KL on omanäoline linn, kus kõrvuti eksisteerivad läikivad ultramoodsad kõrghooned ja ajaloolised vaatamisväärsused kesk lopsakat rohelust. Poolepäevase linnaekskursiooni käigus külastatakse järgmiseid kohti: rahvusmonument, kuningapalee, rahvuslik moshee, Vabaduse Väljak, sultan Abdul Samadi hoone, Petronase kaksiktornid. Nimetatud vaatamisväärsuseid vaadatakse väljast ning sisse ei minda.
Hotell asub Kuala Lumpuri “kuldses kolmnurgas” kaubamajade ja söögikohtade rajoonis. Kaksiktornid on lühikese jalutuskäigu kaugusel.
Pealelõunal vaba aeg omal käel linnaga tutvumiseks ja Malaisia peamise spordiala- ostlemisega- tegelemiseks; õhtul aeg jalutada tuledesäras linnas.
4. päev 19.10 Kuala Lumpuri ümbruse ekskursioon - Sandakan H/L
Kuala Lumpuri ümbruse ekskskursioon, mille käigus külastatakse:
Batu kaljukoopaid, mis on kuulsad oma koobastesse ehitatud templite poolest;
Royal Selangori tehas - maailma suurim tinasulamite tehas ja esinduspood;
batikutehas (rätikud, millele on batiku-stiilis muster peale kantud). Lõunasöök.
Transfeer lennuväljale ja lend Sandakani:
AK5198 Kuala Lumpur - Sandakan 17:40 - 20:35 (2h 55min)
Transfeer hotelli. Majutus 1 öö Sabah Hotel Sandakan 3* borneo standard tuba www.sabahhotel.com.my
5. päev 20.10 Sepiloki orangutanid - Abai küla H/L/Õ
Esimesena külastatakse Sepilok`i Orang-Utanide rehabilitatsioonikeskust, mis asub linnast pooletunnise sõidu kaugusel. Kell 10:00 toimub seal orangutanide söötmine ja selleks ajaks tulevad muidu suurel territooriumil puulatvades elutsevad orangutanid söögiplatvormi juurde oma banaanide ja piimalonksu järgi.
Kell 11:15 sõit sadamasse, kus kell 12 väljub paat Abaisse, mis on 150 elanikuga küla jõe ääres. Esimene pool tundi sõidetakse piki mereranda, teine tund mööda jõge. Jõereis on fantastiline avastusretk Sulu mere mangroovimetsadest Abai külani; sel teekonnal on lootust näha primaate, ahve- eriti ninaahve, linde, krokodille ja muid troopilise vihmametsa elanikke.
Abai Jungle Lodge on väike vaiadele ehitatud majutuskoht jõe kaldal vihmametsa sees. Majutuskoha juures on metsa ehitatud kilomeetrine ring laudteed ning linnuvaatlustorn, kus saab jalutada ja linde vaadelda.
Lõunasöök Abais Lodges, seejärel pisut vaba aega ja hilisel pealelõunal 3..4 tunnine paadisõit väikese aeglase paadiga, mille käigus otsitakse kallastelt loomi-linde-krokodille, ninaahve ja orangutane. Kui pimedaks läheb, otsitakse kalda äärest mõni helendavaid putukaid täis puu, mis särab ja plingib nagu jõulupuu.
Õhtusöök. Enne magamaminekut väike öine kõndimine mööda laudteed koos loodusgiidiga. Otsitakse madusid-putukaid-öölindusid.
Majutus Abai Jungle Lodge`s. Toad on ilma konditsioneerita, aknad on lahti ja kaetud putukavõrguga ja laes on ventilaator. Magamine öiste vihmametsa häälte saatel.
6. päev 21.10 Kinabatangani jõekruiis jätkub H/L/Õ
Varahommine äratus gibonite ja maasarvikute poolt. Koiduaegne jõereis Pitase-nimelisele härjasarve (ox-bow) järvele - need on kunagised lisajõed, mis on aegade jooksul muutunud järvedeks ja mida suure jõega ühendab kitsukene oja, mis on paadiga läbitav vaid tõusu ajal. Taolisi härjasarvejärvesid on Kinabatangani jõe ääres kokku 23.
Tagasi tulles hommikusöök.
Seejärel käiakse jõe teisel kaldal väikeses Abai külas, kohtutakse kohalike elanikega ja igaüks annab oma panuse ning istutab 1 puu! Lõunasöök.
Pealelõunal tunnine paadisõit ülesvoolu Kinabatangan Riverside Lodge`sse.
Majutus ning hilisel pealelõunal kuni videvikuni paadisõit väikese aeglase mootorpaadiga Menangguli lisajõel, mille ääres kasvavates puudes elutseb rohkelt igat sorti ahve. Eeskätt otsime suure ninaga ninaahve.
Tagasi majutuskohta ja õhtusöök.
Majutus Sukaus Kinabatangan Riverside Lodge`s (Standardtuba) ventilaatoriga toas.
7. päev 22.10 Gomantongi koopad – Ranau H/L/Õ
Algab sõit bussiga mööda maad. Esmalt 45 min sõitu Gomantong`i linnupesade koobastesse, kus kogutakse linnupesi supi jaoks. Koobastes elab miljoneid nahkhiiri ja pääsukesi. Tähelepanu- siin oleksid head tugeva tallaga jalanõud, mis ei libise, sest koobastes on iga ilmaga sees libe ja ligane!
Edasi pikk, 4-5 tunnine sõit läbi kohalike külade ja õlipalmiistandustega maastiku, mille jooksul tehakse mõned sirutus-pildistamispeatused.
Sõit Ranausse ning külastatakse Poringi kuumaveeallikaid. Ujumisriided võib kaasa võtta, kuigi enamasti on seal nii palju kohalikku rahvast, et turistid väikestesse basseinidesse ära ei mahu. Edasi 30 m kõrgusele puulatvadesse ehitatud laudtee, millelt saab vaadata vihmametsa loomade-lindude vaatevinklist.
Majutus 1 öö ja õhtusöök Kinabalu Pine Resort (standardtuba) http://kinabalupineresort.com/
8. päev 23.10 Kinabalu park - Kota Kinabalu H
Kinabalu pargi botaanikaaed ning kõndimine matkaradadel. Sõit rannahotelli.
Variant A:
Majutus hommikusöökidega 5 ööd: Nexus Karambunai Resort Kota Kinabalu 4*, Borneo Garden Deluxe tuba www.nexusresort.com
Nexus on otsekui väike paradiis maa peal - ilus rand ühel pool, vihmamets teisel pool. Elamine keset tiike ja basseine täis troopilist aeda. Valik baare ja söögikohtasid, meelelahutust ja veespordivõimalusi. Ilusad toad rõdu või maaterrassiga.
Asukoht 28 km Kota Kinabalu kesklinnast põhja poole.
Variant B:
23.10 1 öö Kota Kinabalu kesklinnahotellis Grandis 4* www.hotelgrandis.com
24.10 peale hommikusööki 5 min kõndimist kaile ning paadisõit Gaya saarele; majutus 24-28.10 4 ööd Gaya saarel Gaya Island Resort 5* www.gayaislandresort.com
Gaya saar on Kota Kinabalust paarikümne minutilise paadisõidu kaugusel. Saar on lopsaka troopilise loodusega ning ilusate liivarandadega. Üks rand (ja bassein) on villade ees, teine rand saare teisel küljel ning sinna käib kord tunnis tasuta paat; see on rand neile, kes tahavad veelgi privaatsemat ja üksikumat randa.
Päeval pakutakse saarel mitmeid tegevusi: jalutuskäigud, kajaki- ja paadisõidud; osad tegevused on tasuta, osad tasulised.
Majutuseks luksuslikud villad mäeküljel.
Tähelepanu - KÕIK villad on 1 suure voodiga; siin ei ole ühtegi 2 eraldi voodiga tuba.
Gaya saar on neile, kes tahavad tõeliselt luksuslikku puhkust ning rahu; suurlinn (Kota Kinabalu) pole küll kaugel, kuid meri on vahel ning suurlinna melu ja kaubandus jääb kättesaamatuks.
9-12 päev 24-25-26-27.10 RANNAPUHKUS hommikusöökidega H
13. päev 28.10 Kota Kinabalu - Singapur H
Transfeer Nexusest VÕI Gaya saarelt lennuväljale ja lend
AK 1791 Kota Kinabalu - Singapur 14:45 - 17:10
Transfeer hotelli.
Majutus 1 öö Peninsula Excelsior 4* www.peninsulaexcelsior.com.sg
Õhtul soovijatega jalutuskäik Marina Bay juurde, kus on mitu uhket valgusetendust.
14. päev 29.10 Singapuri linnaekskursioon, algab kodutee H
Peale hommikusööki tuleb toad vabastada, pagas jäetakse portjeesse hoiule ja kell 10 poolepäevane linnaekskursioonekskursioon, mille käigus külastatakse Singapuri peamiseid vaatamisväärsuseid: Hiinalinn; Merlioni park; Botaanikaaia orhideeaed ja Marina Bay Sands hotelli Sky Gardens - kõrghoone katuseterrass, millelt avaneb vaade kogu linnale.
Tagasi hotelli 14:00 ja edasi vaba aeg omal käel ostlemiseks- jalutamiseks.
21:00 transfeer lennuväljale ja algab kodutee:
TK 55 Singapur - Istanbul 23:25 – 05:25
16. päev 30.10 Koju
TK 1423 Istanbul - Tallinn 08:30 - 11:45
Reisipaketi hind sisaldab:
• Turkish Airlinesi lennud Tallinn - Istanbul - Kuala Lumpur ja Singapur - Istanbul - Tallinn
• Air Asia lennud Kuala Lumpur - Sandakan ja Kota Kinabalu – Singapur
• Majutused 1 koht 2ses toas 4 ja 5* hotellides ja jõe ääres-Kinabalus lodgedes
• Malaisia hotellide maks 10MYR/tuba/öö (60 MYR reisija/reisi kohta)
• 12 hommikusööki
• 4 lõunasööki ja 3 õhtusööki
• Ekskursiooniprogramm koos KÕIGI SISSEPÄÄSUTASUDEGA
• Inglise keelt kõnelev giid ekskursioonidel
• Eesti reisijuht sihtkohas, kes tõlgib ringreisil ekskursioonid eesti keelde
Lisatasu eest:
• Reisikindlustus
• Gaya saare looduskaitseala maks 90 MYR (u. 20 €/reisija), mis makstakse koha peal
Hinnad on arvestatud kursiga 1€ = 4,8MYR
Miks valida see reis?
Antud reis on väga mitmekülgne - 2 maailamkuulsat suurlinna - Kuala Lumpur ja Singapur. Borneo, mis on kuulus oma looduse ja orangutanide poolest. Borneol saab edukalt kombineerida mõlemat - nii seiklust vihmametsas kui rannapuhkust puutumatutel liivarandadel.
Reis on igati tasakaalus - rahulik algus, mis võimaldab kliima ja ajavahega hakkama saada. Edasi loodust ja randa. Lõpetuseks veel suurlinnamelu ja ostlemisvõimalusi.
Hotellivalik on korralik, et mitte öelda luksuslik (v.a. 2 ööd vihmametsas ja Kinabalus, kus pole muid majutusi). Programm loogiline ja palju kordi läbi proovitud.
Tempo on rahulik ja ei ole hingetuks jooksmist, igal pool jääb ka natuke “oma aega”. Samuti on siin vähe pikkasid bussisõitusid; pikemat bussisõitu on vaid 2 päeval.
Enamik reisist on vabas õhus ning ülerahvastatud vaatamisväärsusi peaaegu pole.
Antud reis ei sobi vankris sülelastega reisijatele ega ratastoolis reisijatele - kõigile teistele on reis jõukohane ja elamusterohke.
Müüme oma reisidele ka üksikuid nais- ja meeskohti eeldusel, et samale reisile registreerib teine samast soost reisija, kes on nõus majutust jagama.
Nais/meeskohtasid saab tellida kuni 65 päeva reisi väljumiseni. Kui reisi väljumiseni on jäänud vähem kui 65 päeva, siis enam uusi nais/meeskohtade tellimusi esitada ei saa, vaid uus üksikkoht tuleb osta koos ühese toa lisatasuga. Küll saab 65 -21 päeva reisini tellida nais/meeskohtasid neile reisidele, kus mõni naine/mees on juba reisikaaslase ootel.
Kui 21 - 30 päeva (sõltuvalt reisist) enne reisi pole reisile registreerinud teist samasoolist reisijat, kes sooviks majutust jagada, tagastab reisikorraldaja reisijale kogu ettemaksu ja tühistab tellimuse VÕI reisija tasub ühese toa lisamaksu ja reisib üheses toas.
Kui reisija on ostnud üksiku nais/meeskoha ning sooviks enne reisi suhelda oma toanaabriga, siis palume reisijal anda oma kirjalik nõusolek enda andmete edastamiseks toanaabrile. Ilma reisija kirjaliku nõusolekuta me reisija andmeid toakaaslasele ei väljasta. Kes soovib oma kontaktandmed: nimi – meil – telefon edastada, siis teeme seda 2 nädalat enne reisi. Samas ei saa me kohustada toanaabrit enne reisi suhtlema.
Reisipaketis sisalduvate erinevate lennupiletite riskide maandamiseks ja mugavaimate lennuaegade jaoks palume reisijatel osta SALVA reisikindlustus.
SALVA hüvitab reisipaketis sisalduvate erinevate lendude puhul esineda võivad reisitõrked.
Meie reiside juurde sobib ka Swedbank P & C Insurance AS-i, Seesam Kindlustuse, IF Kindlustuse ja Chartis Insurance reisikindlustus.
Teiste kindlustusfirmade puhul palume reisijatel enne reisi tellimist kindlustajalt kontrollida, mis reisitõrge ja millises ulatuses hüvitatakse.
HIND:
Saadaval ka naiskoht
Tellimisel kuni 15.03.2021
Hind eeldab 2 koos reisivat inimest, kes jagavad 2-kohalist tuba.
Variant A: 2450 € /reisija (rannapuhkus Nexuses)
Variant B: 2600 € /reisija (rannapuhkus Gaya saarel)
Tellimisel alates 16.03.2021
Variant A: 2550 €
Variant B: 2700 €
SINGAPUR - INDONEESIA: Java + Bali24.03.2021 - 09.04.2021
2495
INDONEESIA: Bali ringreis ja rannapuhkus30.09.2021 - 16.10.2021
INDONEESIA: Bali - Sulawesi: Torajamaa30.09.2021 - 16.10.2021
INDONEESIA: Bali ringreis ja rannapuhkus Gilil30.09.2021 - 16.10.2021
OMAAN: ringreis ja rannapuhkus02.10.2021 - 13.10.2021
SRI LANKA ringreis ja MALDIIVIDE rannapuhkus16.10.2021 - 30.10.2021
2425
SRI LANKA ringreis ja rannapuhkus16.10.2021 - 30.10.2021
alates 1710
MALAISIA: Borneo - SINGAPUR16.10.2021 - 30.10.2021
alates 2450
GUATEMALA - MEHHIKO ringreis ja rannapuhkus28.10.2021 - 14.11.2021
3320
VIETNAM: loodusringreis ja rannapuhkus30.10.2021 - 14.11.2021
2100
KEENIA safari ja rannapuhkus31.10.2021 - 14.11.2021
KEENIA safari ja rannapuhkus09.11.2021 - 22.11.2021
VIETNAM: klassikaline ringreis ja rannapuhkus12.11.2021 - 28.11.2021
alates 1870
KEENIA safari ja rannapuhkus20.11.2021 - 03.12.2021
VIETNAM: lühike ringreis ja rannapuhkus22.11.2021 - 07.12.2021
alates 1245
FILIPIINID: ringreis ja rannapuhkus14.01.2022 - 30.01.2022
TANSAANIA: Zanzibar + safari15.01.2022 - 28.01.2022
KEENIA safari ja rannapuhkus29.01.2022 - 10.02.2022
USBEKISTAN - TADŽIKISTAN ringreis21.04.2021 - 01.05.2021
1855
GRUUSIA ringreis08.05.2021 - 16.05.2021
1030
ARMEENIA ringreis12.05.2021 - 20.05.2021
1130
KÕRGÕSTAN - KASAHSTAN ringreis28.08.2021 - 07.09.2021
1830
GRUUSIA ringreis28.08.2021 - 05.09.2021
1035
USBEKISTAN - TADŽIKISTAN ringreis08.09.2021 - 18.09.2021
1730
USBEKISTAN - TADŽIKISTAN ringreis PAMIIRIDEGA08.09.2021 - 23.09.2021
2480
ASERBAIDŽAAN:ringreis18.09.2021 - 26.09.2021
1050
NEPAL JA INDIA ringreis01.10.2021 - 16.10.2021
2515
NEPALI ringreis01.10.2021 - 09.10.2021
1785
JAAPAN22.10.2021 - 31.10.2021
3195
LÕUNA-AAFRIKA VABARIIK ja SVAASIMAA ringreis19.11.2021 - 05.12.2021
3050